
REPUBLIKA HRVATSKA
Trgovački sud u Zagrebu
Zagreb, Amruševa 2/II


			      40.-St-434/13
R E P U B L I K A  H  R V A T  S K A
Z A K LJ U Č A K

		      
	TRGOVAČKI SUD U ZAGREBU po sucu Anti Galiću  kao stečajnom sucu u stečajnom postupku nad stečajnim dužnikom NEOKON d.o.o. u stečaju, Zagreb, Barutanski jarak 42 (OIB: 90313112618),  dana 24.veljače 2017.

				        z a k lj u č i o    j e 	
				
 I  Pravomoćnim rješenjem ovog suda od 2. veljače 2015. broj 40.St-434/13, određena je prodaja u stečajnom postupku nekretnine
-upisane u zk. ulošku br. 4562, etaža 23., k.o. Vrapče Novo, kod Općinskog građanskog suda u zagrebu:
	vlasništvo stečajnog dužnika NEOKON d.o.o., u stečaju, Zagreb, Barutanski jarak 42,  (OIB: 90313112618), koja se sastoji od 422/10000 dijela k.č. br. 4037/13, stambena zgrada br.45. tlocrtne površine 372 čm i dvorište površine 629 čm, Topić-Mimare Ante, ukupne povvršine 1001 čm, povezane sas vlasništvom trosobnog stana u prizemlju površine 45,84 čm, s pripadajućim parkiralištem površine 3,13 čm (oznake p15), odnosno ukupne površine 48,97 čm, u nacrtu označen S4. 
	II  Ovim zaključkom određuje se četvrta prodaja -javna dražba nekretnine opisane u točci I ovog zaključka u stečajnom postupku.
III Početna cijena nekretnine utvrđuje se  u iznosu od 232.073,71 kn.
IV Nekretnina nije slobodna od stvari i osoba.
V Ročište za javnu dražbu određuje se za dan 5.travnja 2017. u 10,00 sati  Trgovačkom sudu u Zagrebu, Petrinjska 8, soba 92/II.
VI  Ovaj zaključak o prodaji objavit će se na e-Oglasnoj ploči Trgovačkog suda u Zagrebu. 
Nalaže se stečajnom upravitelju dostaviti odgovarajuće podatke o prodaji Hrvatskoj gospodarskoj komori.
VII   UVJETI PRODAJE:
1.Kao kupci mogu sudjelovati samo osobe koje su najkasnije tri dana prije dana održavanja ročišta za dražbu uplatile  jamčevinu u iznosu od 10 % početne cijene nekretnine određene u točci III ovog zaključka na račun sudskog depozita Trgovačkog suda u Zagrebu otvoren kod Hrvatske poštanske banke d.d. Zagreb  broj  2390001-1300000460 poziv na broj 05 434/13 dokaz o tome predoče stečajnom sucu prije početka dražbe.
Sudionicima dražbe koji ne uspiju u nadmetanju jamčevina će se vratit  nakon zaključenja javne dražbe. 
Jamčevinu nisu dužni položiti razlučni vjerovnici kojima je to pravo upisano u  zemljišnim knjigama.
2. 	Kupac je dužan uplatiti razliku između jamčevine i postignute kupoprodajne cijene u  roku od 15 dana od pravomoćnosti rješenja o dosudi na račun sudskog depozita iz točke VI 2. ovog zaključka. 
    	Ako kupac u tom roku ne položi kupovninu sud će posebnim rješenjem prodaju oglasiti  nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji  i  novoj prodaji.
3. 	Ukoliko je kupac razlučni vjerovnik koji se jedini namiruje iz kupovnine ili se  namiruje prije tražbina svih ostalih vjerovnika koji imaju pravo na namirenje iz iste   kupovnine, nije dužan položiti kupovninu ako ona iznosi koliko i njegova  tražbina ili manje. Ako kupovnina iznosi više od njegove tražbine razlučni je vjerovnik dužan položiti razliku. Razlučni vjerovnik dužan je položiti onaj iznos kupovnine koji odgovara iznosu troškova iz čl. 170. SZ-a.
4. 	Nekretnina će se rješenjem o dosudi dosuditi kupcu koji ponudi najpovoljniju cijenu
	Nekretnina će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju)  prema iznosu ponuđene cijene, ako kupci koji su ponudili veću cijenu ne polože kupovninu u roku iz točke  VI 3.
5. 	Osoba koja ima zakonsko ili ugovorno pravo prvokupa upisano u zemljišnim knjigama ima prednost pred najpovoljnijim ponuditeljem ako odmah po zaključenju dražbe izjavi da nekretninu kupuje uz iste uvjete.
6. 	U rješenju o dosudi nekretnina sud će odrediti da će se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama, te brisati prava i tereti na nekretninama koji prestaju njihovom prodajom.
7. 	Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina kupcu, čime kupac stupa u posjed istih.
8. 	Ako kupac radi plaćanja kupovnine treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi te nakon što kupovnina bude položena, u zemljišnim knjigama prilikom upisa prava vlasništva u korist kupca upisati i založno pravo na nekretninama radi osiguranja tražbine po osnovi kredita u korist davatelja kredita u skladu sa sporazumom o osiguranju.
U slučaju osiguranja kredita prijenosom vlasništva na nekretninama, sud će u rješenju o dosudi odrediti da će se u zemljišnim knjigama nakon pravomoćnosti rješenja o dosudi te  nakon što kupovnina bude položena, u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja.
9.  	Stečajni dužnik je u sustavu PDV-a, te kupac plaća porez na promet nekretnina ili porez na dodanu vrijednost u skladu sa zakonom.
10.     	Razgledati nekretnine i dokumentaciju vezanu uz iste, zainteresirane osobe mogu u vrijeme dogovoreno sa stečajnim upraviteljem na tel.br. 099/8070782 uz prethodnu uplatu naknade u iznosu 500,00 kn na žiro račun stečajnog dužnika.





Obrazloženje

	Rješenjem ovog suda broj St-434/13 od 23. prosinca 2013. otvoren je stečajni postupak nad gore navedenim stečajnim dužnikom, a stečajnu masu između ostalog čine i nekretnine koje su predmet ove prodaje, a na kojima je upisano razlučno pravo za korist vjerovnika naznačenih u izreci rješenja. 
	Stečajni je upravitelj podnio ovome sudu dana 5. siječnja 2015. prijedlog da se nekretnine opisane u točci I. ovog zaključka prodaju uz odgovarajuću primjenu pravila o ovrsi na nekretninama, sve sukladno čl.164. st.1 Stečajnog zakona (NN 44/96 do 133/12, dalje SZ), koji se u ovom postuku primjenjuje temeljem  odredbe članka 441. stavak 1. Stečajnog zakona (NN br. 71/15).
	Prema čl. 164. st. 3. SZ o prodaji odlučuje stečajni sudac rješenjem protiv kojeg pravo žalbe imaju stečajni upravitelj i razlučni vjerovnici, a prema stavku 3. istog članka stečajni sudac će zaključkom o prodaji utvrditi vrijednost nekretnine, način prodaje i uvjete prodaje.
Sukladno prijedlogu stečajnog upravitelja stečajni sudac je početnu cijenu odredio u visini procijenjene vrijednosti po MEĐIMURJE INVEST d.o.o. Čakovec Ruđera Boškovića 16. 
Prema članku 164. stavak 5. SZ-a kada s imovine prodaje u stečajnom postupku rok od objave zaključka na oglasnoj ploči suda do prodaje iznosi 15 dana.
	O uvjetima i načinu prodaje odlučeno je temeljem odredbi  čl. 95-103 Ovršnog zakona (NN br. 112/12)
	Slijedom obrazloženog temeljem odredbe čl. 164. st. 1. SZ, odlučeno je kao u izreci.

Zagreb, 24.veljače 2017.
									Sudac:
	Ante Galić v.r.
Uputa o pravnom lijeku:
Protiv ovog zaključka nije dopuštena žalba (čl.11.st.9. SZ).

Za točnost otpravka-ovlašteni službenik:
Valentina Delač


image1.png




